
RAPORT

asupra proiectului de Lege privind aprobarea Ordonanţei de urgenţă a Guvernului nr.182/2001 

pentru modificarea  Legii nr. 80/1995 privind statutul cadrelor militare

1.În conformitate cu prevederile art. 89 şi art.107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.182/2001 pentru modificarea  Legii nr. 80/1995 privind statutul cadrelor militare, trimis cu adresa nr. 139 din 25 martie 2002 şi înregistrat sub nr. 32/186 din 26 martie 2002.

Comisia pentru muncă şi protecţie socială şi Comisia juridică, de disciplină şi imunităţi au fost sesizate spre dezbatere şi avizare. Aceasta din urmă, cu nr. 31/295  din 26 martie 2002, a acordat aviz favorabil proiectului de lege, în forma adoptată de Senat.

Consiliul Legislativ a avizat favorabil proiectul  ordonanţei de urgenţă, iar observaţiile şi propunerile formulate în aviz de către această instituţie au fost însuşite parţial de Guvern, aşa cum se reflectă în textul prezentat.

Proiectul de lege urmăreşte stoparea imediată a creşterii numărului generalilor, îndeosebi al celor cu mai multe stele, ca o necesitate obiectivă şi stringentă pentru evaluarea Armatei României de către reprezentanţii NATO. Membrii comisiei au constatat că, la textul Guvernului, Senatul a adăugat o prevedere cu care nu pot fi de acord, urmând a propune eliminarea acesteia. 

2. Proiectul de lege face parte din categoria legilor organice, potrivit art. 72 alin (3) lit.r),  art.74 alin. (1)  şi art.117 alin. (2) din Constituţie.

3. La dezbaterea proiectului au participat în calitate de invitaţi, conform prevederilor art. 51 şi 52 din Regulamentul Camerei Deputaţilor, domnul Sorin Encuţescu, secretar de stat în Ministerul Apărării Naţionale şi domnişoara colonel Floarea Şerban, din acelaşi minister.

4. La lucrările comisiei au fost prezenţi 20 deputaţi din totalul de 26 de membri ai comisiei.

 Raportul comisiei a fost adoptat cu toate cele 20 de   voturi ale deputaţilor  prezenţi.

5.Proiectul de lege a fost adoptat de Senat în şedinţa din 13 martie 2002.

În urma dezbaterii, în şedinţa  din  2 aprilie 2002, comisia propune adoptarea cu modificări a proiectului de lege.
Amendamente admise


Comisia propune adoptarea proiectului de lege cu următoarele amendamente:

Nr.

crt.
Text iniţial
Text propus de comisie

(autorul amendamentului)
Motivarea

propunerii amendamentelor

0
1
2
3

1
Text Senat

Articolul unic al legii

Articol unic. – Se aprobă Ordonanţa de urgenţă a Guvernului nr. 182 din 20 decembrie 2001 pentru modificarea Legii  nr. 80/1995 privind statutul cadrelor militare şi publicată în Monitorul Oficial al României, Partea I, nr. 844 din 28 decembrie 2001, cu următoarea modificare:


 1. Articolul unic al legii se modifică şi va avea următorul cuprins:
“Articol unic. – Se aprobă Ordonanţa de urgenţă a Guvernului nr. 182 din 20 decembrie 2001 pentru modificarea Legii  nr. 80/1995 privind statutul cadrelor militare,  publicată în Monitorul Oficial al României, Partea I, nr. 844 din 28 decembrie 2001.”


-Cuvântul “şi” excede exprimării, mai potrivită fiind virgula.

-Potrivit motivării de la pct.2, din prezentul tabel, articolul unic al ordonanţei de urgenţă nu poate fi modificat, textul propus de Guvern fiind corespunzător scopurilor Ministerului Apărării Naţionale.

2
Text Senat

Articolul unic al ordonanţei de urgenţă

“Articol unic. – La art. 94, după alineatul 2 al literei A din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările şi completările ulterioare, se introduce un nou alineat cu următorul cuprins:

Prin derogare de la alineatul 2, pentru înaintarea în gradul următor a ofiţerilor din Ministerul Apărării Naţionale având gradul de colonel, respectiv comandor, general de brigadă, respectiv de flotilă aeriană şi contraamiral de flotilă, general maior, respectiv contraamiral, precum şi general-locotenent, respectiv viceamiral, stagiul minim în grad este de 2 ani.”
2. Articolul unic al ordonanţei de urgenţă se modifică şi va avea următorul cuprins:

“Articol unic. – La art. 94, alineatul 2 al literei A din Legea nr. 80/1995 privind statutul cadrelor militare, publicată în Monitorul Oficial al României, Partea I, nr. 155 din 20 iulie 1995, cu modificările şi completările ulterioare, se modifică şi va avea următorul cuprins:

Pentru gradele de colonel, comandor şi superioare acestora nu se stabilesc stagii în grad. Prin derogare de la aceste prevederi, pentru înaintarea în gradul următor a ofiţerilor din Ministerul Apărării Naţionale, având gradul de colonel, respectiv comandor, general de brigadă, respectiv general de flotilă aeriană şi contraamiral de flotilă, şi general - maior, respectiv contraamiral, se stabileşte stagiul minim în grad  de 2 ani.”
-Dacă ar fi introduse condiţii privind stagiul minim pentru gradul de general-locotenent, respectiv viceamiral, s-ar crea serioase dificultăţi legate de numirea în funcţii, de vârstă, de încadrare în prevederile Ghidului carierei militare ş.a., deoarece numărul cadrelor militare, care fac parte din acestă categorie, este foarte redus în Ministerul Apărării Naţionale. 

-Tipărirea corectă a gradului de general-maior.

Nu sunt amendamente respinse de comisie.

